Toshkentda talonchilar kuch ishlatib, ayolning pullari va boshqa buyumlari bo‘lgan sumkasini olib qo‘ydi

Toshkent shahrining Chilonzor tumanida yashovchi ayol oqshom payti uyiga qaytayotgandi. Kutilmaganda notanish ikki kishi yo‘lini to‘sib, undan pul talab qildi, deb yozadi “Postda” gazetasi.

Keyin kuch ishlatib, yuz ming so‘m puli va boshqa buyumlari bo‘lgan sumkasini tortib oldi-da, qochib qoldi.
Jabrlanuvchi odamlardan yordam so‘rab baqira boshladi. Uning baxtiga shu atrofda ichki ishlar idoralari xodimlari xizmat vazifasini o‘tayotgan edi.
Ular tezkor choralar ko‘rib, tez fursatda talonchilarni qo‘lga oldi. Talonchilar namanganlik shaxslar bo‘lib chiqdi.